
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2023 M. KOVO 30 D. SPRENDIMO NR. T- 99 „DĖL ŠIAULIŲ MIESTO SAVIVALDYBĖS SMULKIOJO IR VIDUTINIO VERSLO RĖMIMO NUOSTATŲ PATVIRTINIMO“ PAKEITIMO
AIŠKINAMASIS RAŠTAS

2024 m. sausio 22 d.
Šiauliai


Parengto sprendimo projekto tikslai ir uždaviniai.
Sprendimo projekto tikslas – pakeisti Šiaulių miesto savivaldybės smulkiojo ir vidutinio verslo rėmimo nuostatų, patvirtintų Šiaulių miesto savivaldybės tarybos 2023 m. kovo 30 d. sprendimu Nr. T-99 „Dėl Šiaulių miesto savivaldybės smulkiojo ir vidutinio verslo rėmimo nuostatų patvirtinimo“, 12, 20 ir 32 punktus bei 5.1, 9.1, 9.3, 9.4, 9.5, 9.6, 9.8, 10.2 ir 15.2 papunkčius, taip pat papildyti naujais papunkčiais (9.9 ir 18.4). 
Dabartinis sprendimo projekte aptariamų klausimų reguliavimas.
Šiaulių miesto savivaldybės smulkiojo ir vidutinio verslo rėmimą reglamentuoja Šiaulių miesto savivaldybės smulkiojo ir vidutinio verslo rėmimo nuostatai (toliau – Nuostatai), patvirtinti Šiaulių miesto savivaldybės tarybos 2023 m. kovo 30 d. sprendimu Nr. T-99 „Dėl Šiaulių miesto savivaldybės smulkiojo ir vidutinio verslo rėmimo nuostatų patvirtinimo“.   
Sprendimo projekte numatytos naujos teisinio reglamentavimo nuostatos. 
Pakeistas Nuostatų 9.1 papunktis – sumažintas finansinės paramos dydis, nes Valstybės įmonė Registrų centras sumažino teikiamų paslaugų įkainius. Nustatytas finansinės paramos dydis padengia patiriamas visas įmonės steigimo išlaidas. 
Atsižvelgiant į ekonomikos augimą bei siekiant dar labiau skatinti smulkiojo ir vidutinio verslo subjektus, keičiami Nuostatų 9.3., 9.4, 9.5, 9.6, 9.8 papunkčiai, padidinant finansinės paramos sumas.
Redakcinio pobūdžio pakeitimai atliekami Nuostatų 5.1, 10.2 ir 15.2 papunkčiuose, 12 ir 20 punktuose. 
Nuostatai papildyti nauju, 9.9 papunkčiu: „Rinkodaros priemonių įsigijimo dalinis išlaidų kompensavimas. Skiriama parama – 50 proc. kompensuoti tinkamų išlaidų, bet ne daugiau kaip 1000 Eur. Tinkamos finansuoti išlaidos: reklaminė spauda (leidiniai, skrajutės, lankstinukai, vizitinės kortelės, lipdukai, plakatai), vizualinė reklama (iškabos, stendai, informacinės lentelės, langų ir automobilių lipdukai), kitos reklamos priemonės ir paslaugos (antspaudai, prekinio ženklo, logotipo sukūrimas, reklamos dizaino paslaugos), elektroninės rinkodaros priemonės (reklama paieškos sistemose, vaizdinė reklama internete, interaktyvaus turinio reklama). Prašymas padengti išlaidas turi būti pateiktas ne vėliau kaip per devynis mėnesius nuo išlaidų atsiradimo dienos.“, siekiant smulkiojo ir vidutinio verslo subjektams pasiūlyti kuo įvairesnių paramos priemonių, skatinant juos reklamuoti savo teikiamas paslaugas ar kuriamus produktus. 
Kiti Nuostatų punktai tikslinami, siekiant aiškumo bei patogumo pildant bei vertinant paraiškas. 
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą, teigiamos pasekmės – smulkiojo ir vidutinio verslo subjektams bus pasiūlyta daugiau paramos priemonių, didės paramos sumos.  
Neigiamos pasekmės – galimai reikės papildomų lėšų, jei susidomėjimas paramos priemonėmis bus didelis.  
Priėmus sprendimą, keičiami ar pripažįstami negaliojančiais teisės aktai.
Galiojantys teisės aktai nebus keičiami ar pripažįstami netekusiais galios.
Sprendimui įgyvendinti reikalingi priimti papildomi teisės aktai.
Papildomų teisės aktų sprendimo įgyvendinimui priimti nereikia. 
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomos lėšos nereikalingos. 
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Vertinimas nėra atliekamas.
Sprendimo projektą parengė Šiaulių miesto savivaldybės administracijos Ekonomikos ir investicijų skyrius. Tiesioginis rengėjas – vyr. specialistė Jūratė Marcišauskienė, tel. (8 41) 596277. 

